Diari Oficial de la Generalitat Valenciana


Sumari del DOGV 9466, del 09-11-2022 (2022/10070)

Extracte de la Resolució de 25 d'octubre de 2022, del rector de la Universitat Politècnica de València, per la qual es convoquen deu ajudes a la matrícula de l'Aula de Comunicació en Horticultura per al Curs Tecnologia Postcollita de Cítrics i Cultius Emergents en la Regió Mediterrània 2023, de la UPV.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10693


Data del document
:   27-10-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 25 d'octubre de 2022, del rector de la Universitat Politècnica de València, per la qual es convoquen deu ajudes a la matrícula de l'Aula de Comunicació en Horticultura per al Curs Tecnologia Postcollita de Cítrics i Cultius Emergents en la Regió Mediterrània 2023, de la UPV. [2022/10792]  
BDNS (identif.): 657329.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/657329)  
  
Primer. Beneficiaris  
Hi poden participar:  
- Graduats en Enginyeria Agroalimentària i del Medi Rural, en Ciència i Tecnologia d'Aliments o titulacions afins que estiguen matriculats en el present curs d'algun màster de la UPV.  
- Estudiants de l'últim curs dels graus en Enginyeria Agroalimentària i del Medi Rural o en Ciència i Tecnologia d'Aliments de la UPV.  
  
- Estudiants de doctorat de la UPV que procedisquen de titulacions afins.  
  
Segon. Objecte  
L'objecte d'aquesta convocatòria és la concessió de 10 beques d'ajuda a la matrícula a aquells alumnes preinscrits o matriculats en el Curs de Tecnologia Postcollita de Cítrics i Cultius Emergents en la Regió Mediterrània 2023 del curs 2022/2023 que acrediten el compliment dels requisits estipulats en les bases reguladores del procediment.  
  
  
Tercer. Bases reguladores  
Accessibles en http://www.upv.es/entidades/ETSIAMN/index-es.html, dins de l'apartat de Secretaria en l'enllaç de beques.  
  
Quart. Quantia  
S'estableixen 10 beques dotades amb un import de 200 - corresponents a l'ajuda de la matrícula del Curs de Tecnologia Postcollita de Cítrics i Cultius Emergents en la Regió Mediterrània 2023.  
  
Quint. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i finalitza al cap de 15 dies hàbils des de la publicació en el DOGV.  
  
València, 27 d'octubre de 2022.- El rector de la Universitat Politècnica de València: José Esteban Capilla Romá.